1999R1727 — SL — 17.12.2004 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 1727/1999

z dne 28. julija 1999

o nekaterih podrobnih pravilih za uporabo Uredbe Sveta (EGS) št. 2158/92 o varstvu gozdov Skupnosti pred požari







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 2158/92 z dne 23. julija 1992 o varstvu gozdov Skupnosti pred požari ( 1 ), kakor je bila spremenjena z Uredbo (ES) št. 308/97 ( 2 ), in zlasti člena 4(4) Uredbe, (1) ker Uredba (EGS) št. 2158/92 predpisuje finančni prispevek Skupnosti k ukrepom za izboljšanje varstva gozdov pred požari; (2) ker člen 4(3) navedene uredbe določa, da se financiranje Skupnosti odobri predvsem za programe varstva gozdov pred požari, ki jih predložijo države članice; (3) ker je treba, zaradi učinkovitosti ter da se poenostavi in gospodarno uredi postopke na nacionalni ravni in na ravni Skupnosti, različne ukrepe, za katere je zaprošena podpora Skupnosti, zbrati v letnem nacionalnem programu vsake države članice; (4) ker je treba sprejeti podrobna pravila, kako priglasiti zahtevke za pomoč po nacionalnih programih in katere podatke morajo vsebovati, da se pospeši njihovo preverjanje; (5) ker je treba uvesti sistem predplačil podpore Skupnosti, da se podpre države članice pri pravilnem finančnem poslovanju njihovih nacionalnih programov; (6) ker morajo zahtevki, ki jih države članice predložijo Komisiji za izplačilo predplačil in razlik po nacionalnem programu, vsebovati določene podatke, ki naj pomagajo vzpostaviti pravilnost izdatkov; (7) ker mora Komisija biti obveščena, da se ukrepi izvajajo v skladu s pogoji in v rokih, določenih v odločitvi o dodelitvi pomoči; (8) ker se od držav članic zahteva, da sprejmejo predpise, potrebne za zagotovitev učinkovite kontrole izvajanja ukrepov po nacionalnem programu; (9) ker člen 8 Uredbe (EGS) št. 2158/92 in Uredba (ES, Euratom) št. 2988/95 z dne 18. decembra 1995 o varstvu finančnih interesov Evropskih skupnosti ( 3 ) zahtevata, da države članice potrdijo učinkovitost in pravilnost aktivnosti, financiranih od Skupnosti, in da izterjajo zneske, izgubljene zaradi nepravilnosti ali malomarnosti; ker taki zneski predstavljajo neupravičene izdatke iz proračuna Skupnosti in morajo biti zato Skupnosti povrnjeni; (10) ker, če Komisija pri preverjanju v skladu s členom 8 Uredbe (EGS) št. 2159/92 odkrije nepravilnost, mora imeti država članica možnost izraziti mnenje o nastalih razmerah; ker v primeru, da je nepravilnost potrjena in zadevni zneski predstavljajo neupravičene izdatke iz proračuna Skupnosti, morajo biti le-ti Skupnosti povrnjeni; (11) ker mora biti zato Uredba Komisije (EGS) št. 1170/93 ( 4 ), kakor je spremenjena z Uredbo (ES) št. 1460/98 ( 5 ), preklicana; (12) ker so ukrepi, predpisani s to uredbo, v skladu z mnenjem Stalnega odbora za gozdarstvo, SPREJELA NASLEDNJO UREDBO:







Člen 1

1. Programi, predpisani v členu 4 Uredbe (EGS) št. 2158/92, se izdelajo vsako leto na nacionalni ravni. Nacionalni programi obsegajo vse zahtevke za podporo, predložene v skladu s prej navedenim členom 4. Zahtevki vsebujejo podatke in dokazila iz Priloge I k tej uredbi in se nanašajo na podatke, ki so določeni v členu 2. Države članice posredujejo svoje programe Komisiji v dveh izvodih in v obliki, kot je določena v Prilogi I.

2. Nacionalni programi iz odstavka 1 ne veljajo več kot tri leta od notifikacije odločbe Komisije, iz člena 6 Uredbe (EGS) št. 2158/92. Programi ne morejo biti podaljšani.

Člen 2

Programi iz člena 1 vsebujejo:

(a) seznam dokazil, ki jih predložijo upravičenci; „dokazila” so vsak dokument, izdelan v skladu z zakoni ali predpisi zadevne države članice ali v skladu z ukrepi, ki jih je sprejel pristojni organ, ki dokazuje, da so bili pogoji, povezani z vsakim posameznim zahtevkom, izpolnjeni. V seznamu je naveden rok, ki velja za vsako dokazilo, in določbe ali ukrepi, po katerih je izdelan ter kratek opis vsebine takih dokazil;

(b) vzorce obrazcev, na katerih morajo upravičenci predložiti zahtevke za izplačilo. Taki obrazci morajo vsebovati vsaj seštevek nastalih izdatkov in primerjalno preglednico z opisom predvidenih in izvedenih ukrepov po kakovosti in količini;

(c) opis načinov preverjanja in poslovanja, uvedenih z namenom učinkovitega izvajanja ukrepov po programu, v skladu s členom 8 Uredbe (EGS) št. 2158/92.

Države članice obveščajo tudi o kasnejših dopolnitvah dokumentacije iz prvega odstavka.

▼M1

Člen 2a

1. Pristojni organi, ki jih imenujejo države članice v skladu s členom 14 Uredbe Evropskega parlamenta in Sveta (ES) št. 2152/2003 ( 6 ) zato, da upravljajo dejavnosti, vključene v odobrene nacionalne programe, ravnajo v skladu s pravili, določenimi v Uredbi Sveta (ES, Euratom) št. 1605/2002 ( 7 ) in Uredbi Komisije (ES, Euratom) št. 2342/2002 ( 8 ), kakor tudi v skladu z določbami te uredbe.

2. Organi iz odstavka 1, v nadaljnjem besedilu „pristojni organi”, zlasti ustrezajo vsaj naslednjim merilom:

(a) so nacionalni organi javnega sektorja ali osebe zasebnega prava, ki opravljajo javno službo, če zanje velja pravo ene od držav članic;

(b) dajo primerna finančna jamstva, ki jih po možnosti izda javna oblast, zlasti za celotno vračilo zneskov, dolgovanih Komisiji;

(c) delujejo v skladu z zahtevami dobrega finančnega poslovodenja;

(d) zagotovijo preglednost nalog, ki jih izvajajo v skladu s členom 56(1)(a) do (e) Uredbe (ES, Euratom) št. 1605/2002.

3. Poleg izpolnjevanja meril, določenih v odstavku 2, morajo osebe zasebnega prava iz točke (a) navedenega odstavka predložiti dokazila o naslednjem:

(a) njihovi tehnični in strokovni sposobnosti, na podlagi dokumentarnih dokazil o izobrazbi in strokovni usposobljenosti članov njihovega vodstvenega osebja;

(b) njihovi poslovni in finančni sposobnosti, na podlagi ustreznega bančnega izpiska, dokazila o zavarovanju odgovornosti ali državnega jamstva, bilance stanja ali izvlečka iz bilanc stanja, ki zajemajo najmanj zadnji dve leti, za kateri je bil pripravljen zaključni račun, kadar pravo družb države, v kateri ima gospodarski subjekt sedež, zahteva objavo bilance stanja;

(c) njihovi pristojnosti po nacionalnem pravu za opravljanje nalog izvrševanja proračuna, izkazani na primer z dokumentarnimi dokazili o njihovem vpisu v trgovinski ali poslovni register, izjavo pod prisego ali potrdilom, članstvom v določeni organizaciji, izrecnim pooblastilom ali vpisom v register zavezancev za DDV;

(d) da niso v katerem od položajev, naštetih v členih 93 in 94 Uredbe (ES) št. 1605/2002.

4. Komisija s pristojnimi organi sklene sporazum v skladu s členom 56 Uredbe (ES, Euratom) št. 1605/2002 ter členi 35 in 41 Uredbe (ES, Euratom) št. 2342/2002.

5. Pristojni organi izvajajo redne preglede, da zagotovijo pravilno izvajanje ukrepov, ki se financirajo na podlagi Uredbe (ES) št. 2152/2003. Sprejmejo potrebne ukrepe za preprečevanje nepravilnosti in goljufij ter po potrebi začnejo sodni pregon za izterjavo izgubljenih, nepravilno plačanih ali nepravilno porabljenih sredstev.

6. Pristojni organi predložijo Komisiji kakršne koli informacije, ki jih Komisija zahteva. Komisija izvede dokumentarne preglede in preglede na kraju samem, da preveri obstoj, ustreznost in pravilno delovanje, v skladu s pravili dobrega finančnega poslovodenja.

7. Pristojni organi so posrednik, kateremu se plača prispevek Skupnosti in ki hrani računovodske izkaze ter evidenco prejema in plačila teh prispevkov v podporo nacionalnih programov, vključno z vsemi računi in dokumenti s podobno dokazno vrednostjo v podporo neposrednih in posrednih stroškov programa.

▼B

Člen 3

1. Pristojni organi lahko zaprosijo za predujem v višini do 30 % pomoči Skupnosti nacionalnemu programu šele 1. januarja naslednjega leta po notifikaciji odločbe Komisije.

2. Države članice lahko zaprosijo za drugi predujem, ki ni višji od 30 %, potem ko predložijo dokaz, da je bilo 60 % prvega predplačila za isti program že izkoriščenega. Drugi predujem se lahko zviša na 50 %, če je bilo porabljenih že 90 % prvega predplačila.

3. Razlika bo izplačana šele takrat, ko Komisija prejme in odobri zaključno poročilo, končni izkaz stanja in zahtevek za zadnje nakazilo nacionalnemu programu.

Člen 4

1. Od 1. julija naslednjega leta po notifikaciji odločbe Komisije o odobritvi programa, pristojni organi posredujejo šest-mesečne izkaze o izplačilih upravičencem v skladu s Prilogo II, skupaj s poročilom o poteku dela.

2. Pristojni organi morajo, v skladu s Prilogo III, Komisiji predložiti zahtevke za predplačila in izplačila razlik za nacionalni program v dveh izvodih.

Člen 5

1. Če država članica izterja katerekoli zneske izgubljene zaradi nepravilnosti ali malomarnosti, povrne te zneske Skupnosti.

2. Če Komisija v štirih letih po plačilu razlike opazi kakršnokoli nepravilnost v aktivnosti, ki je bila financirana od Skupnosti in zadevni znesek ni bil povrnjen Skupnosti v skladu z odstavkom 1, obvesti o tem državo članico in ji da možnost za pojasnilo.

3. Če po pregledu okoliščin in proučitvi pojasnila države članice Komisija nepravilnost potrdi, država članica povrne zadevne zneske.

Člen 6

Uredba (EGS) št. 1170/93 se razveljavi.

Vendar se še uporablja za tiste zahtevke za pomoč, ki so bili predloženi pred 1. novembrom 1998.

Člen 7

Ta uredba začne veljati tretjega dne po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA I









PRILOGA II

Uvodne opombe

Zahtevki za predplačila in izplačilo, šest-mesečni izkazi in poročila o poteku je treba poslati v dveh izvodih na naslov:

Evropska komisija

Generalni direktorat za kmetijstvo

Enota VI FII 2

Rue de la Loi/Wetstraat 200,B-1049

Bruselj

Izkaz o šestmesečnih izplačilih upravičencem

Uporabi obrazec v tabeli 1.

Stanje poteka dela

Uporabi obrazec v tabeli 2.









PRILOGA III